b'\n_START_ARTICLE_\nDet Tapte Liv\n_START_SECTION_\nYleiskatsaus\n_START_PARAGRAPH_\nEp sis\xc3\xa4lt\xc3\xa4\xc3\xa4 ylij\xc3\xa4\xc3\xa4neit\xc3\xa4 kappaleita vuonna 2005 julkaistun The Forsaken -albumin levytyssessioista. Levyll\xc3\xa4 on kaksi varsinaista kappaletta (Rites of Death ja Med Hevede Sverd) sek\xc3\xa4 kolme rauhallista piano- ja kosketinsoitinistrumentaalia. Ep:n kappalerakenteet ovat progressiivisia ja sis\xc3\xa4lt\xc3\xa4v\xc3\xa4t paljon tempovaihteluja. Imperiumi.net-sivuston Pekka Ryh\xc3\xa4nen antoi levylle 9 pistett\xc3\xa4 10:st\xc3\xa4 ja kuvailee tyyli\xc3\xa4 "moderniksi, taiteelliseksi ja nopeaksi dark metaliksi"._NEWLINE_Det Tapte Livia painettiin ensin 1000 kappaleen erikoispainos mustassa heavy printer -boksissa, jonne my\xc3\xb6s tulevan albumin digipakversio mahtuisi. My\xc3\xb6hemmin EP:st\xc3\xa4 julkaistiin varsinainen painos eri ulkoasulla ja Necrolordin (Kristian W\xc3\xa5hlin) kansitaiteen kera._NEWLINE_Ep:n virallisen painoksen kannessa on kuvattu Borgundin sauvakirkko. Ep:n ja The Forsaken -albumin kannet muodostavat yhdess\xc3\xa4 yhtenev\xc3\xa4n maiseman.'